Document ID: /fineweb-2-swissfilter-quality_10-filterrobots/filtered/02038.jsonl.gz/5917

Svizra - Pendicularas fan pretaisas a la confederaziun
Las pendicularas svizras tschertgan vias ord la crisa e regordan la confederaziun vid sias obligaziuns. Lezza stoppia coordinar meglier las proceduras da project ed auzar il fond per finanziar las pendicularas, quai è stà il tenor da a la dieta da las pendicularas svizras a Berna.
I dovria ina clera separaziun da las incumbensas tar las autoritads per pudair accelerar las proceduras. Ozendi sajan las pendicularas confruntadas cun grevezzas administrativas enormas. In problem saja che la confederaziun na fetschia nagina differenza regiunala.